ОТВОРЕНО ПИСМО по повод таксите за специалности „Медицина” и „Медицинска сeстра” в СУ за 2010/2011г :: Студентско-ученическо движение "Призив за образование"
Начало Раздели Студенти ОТВОРЕНО ПИСМО по повод таксите за специалности „Медицина” и „Медицинска сeстра” в СУ за 2010/2011г
ОТВОРЕНО ПИСМО по повод таксите за специалности „Медицина” и „Медицинска сeстра” в СУ за 2010/2011г
Събота, 10 Юли 2010г. 22:53ч.
Министерство на Образованието, младежта и науката,
Комисия по образованието, науката и въпросите на децата, младежта и спорта,
Конфедерацията на независимите синдикати в България (КНСБ),
Всички основни български медии.
Пишем Ви по повод таксите за специалностите „Медицина” и „Медицинска сeстра” в Софийски Университет „Св. Климент Охридски” за учебната 2010/2011 година. В постановление на Министерски съвет от 27.05.2010г. -
Постановление | 14564:27.05.2010
No.: 104; Дата: 27.05.2010; Относно: ЗА УТВЪРЖДАВАНЕ НА ТАКСИТЕ ЗА КАНДИДАТСТВАНЕ И ЗА ОБУЧЕНИЕ В ДЪРЖАВНИТЕ ВИСШИ УЧИЛИЩА ЗА УЧЕБНАТА 2010-2011 Г.; Вносител: МОМН;
е записано, че тези такси ще бъдат съответно 2713 и 1443 лева, като през миналата учебна година, същите са били 1096 и 664 лева. От казаното от Министър Сергей Игнатов по време на заседание на Министерски Съвет на 19.05.2010г. (
No.: 19; Дата: 19.05.2010; Протокол: 19; Относно: СТЕНОГРАМА ОТ ЗАСЕДАНИЕ НА МС, ПРОВЕДЕНО НА 19.05.2010;
) става ясно, че гореспоменатите такси са предложени от Академичното Ръководство на СУ.
Също така, в “Решенията Накратко”, от същото заседание, излезе следната информация:
„Министерският съвет утвърди таксите за кандидатстване и обучение в държавните висши училища за учебната 2010/2011 година 19 Май 2010
Годишните такси за кандидатстване и обучение на студентите през учебната 2010/2011 г. остават почти същите като настоящата учебна година. Днес правителството утвърди размера им. Съществуващите на места разлики с тези от 2009/2010 г. са несъществени.”
След като случаят беше разгласен, от Академичен съвет на Софийски Университет (на дата – 31.05.2010г.) е гласувана нова такса от 925 лева за специалност „Медицина”, като таксата за специалност ”Медицинска сестра”, според решението, остава непроменена – 1443 лева.
След репортаж на bTV от 08.06.2010 г. от Софийски Университет официално обявиха на сайта си, че „При предложението на сумата за годишната такса за обучение по специалност „Медицина” в постановлението за определяне на размера на таксите за обучение за учебната 2010/2011 г. е допусната техническа грешка.” , без да се спомене нищо относно другата драстично увеличена такса – тази за специалност „Медицинска сестра”.
Но дори и след като от Софийски Университет е било изпратено писмо до Министерски Съвет с желание за промяна на таксата за „Медицина”, все още – повече от месец след постановлението за университетските такси на МС, няма промяна на тази такса и няма ясен отговор дали и кога това изобщо ще стане.
За нас такова спонтанно, драстично увеличение на учебните такси е крайно неморално и недопустимо и ако стане/остане факт, ще бъде атакувано в български и международни съдилища.
Вече имаме отговор от някои медии, но това е само началото, а първите коментари са:
“Скокът на таксите за медицина идва в момент, когато българското здравеопазване се задъхва от липса на кадри по педиатрия, анестезиология и други специалисти и болници затварят отделения, защото не могат да сформират нужните екипи.” - ДНЕВНИК
“Шокиращо увеличение на таксите за обучение по медицина в Софийския университет разсърди кандидат-студенти.”
Академическият съвет на университета е предложил на Министерски съвет сумата да бъде изравнена с тази в другите висши училища. Министър на образованието, младежта и науката - Сергей Игнатов е обещал, че ще съдейства това да се случи във възможно най-кратък срок. Но все още няма решение на въпроса.
От Медицинския факултет пък уверяват, че таксата ще бъде променена на 925 лв. Отговорът на образователното министерство е точно обратният.” - NEWS.BG
С уважение: Група кандидат-студенти, студенти и родители
Дата: 28.06.2010 година